PROIECT

**CONSILIUL SUPERIOR AL MAGISTRATURII**

**PLENUL**

**HOTĂRÂREA nr.**

**din ……………. 2024**

**pentru aprobarea Regulamentului privind organizarea și desfășurarea concursului pentru promovarea grefierilor şi a altor categorii de personal care ocupă funcţii de specialitate în cadrul instanţelor judecătoreşti şi al parchetelor de pe lângă acestea la instanţele şi parchetele superioare, a concursului pentru promovarea în funcţii de conducere, precum și a examenului pentru promovarea din funcția de grefier cu studii medii în cea de grefier cu studii superioare**

În temeiul dispoziţiilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii,

având în vedere dispoziţiile art. 69 și 96 din Legea nr. 11/2024 privind statutul grefierilor şi al altor categorii de personal care ocupă funcţii de specialitate în cadrul instanţelor judecătoreşti, al parchetelor de pe lângă acestea şi al Institutului Naţional de Expertize Criminalistice, cu …………..voturilor membrilor prezenți,

**PLENUL**

**CONSILIULUI SUPERIOR AL MAGISTRATURII**

**HOTĂRĂŞTE**

**Art. 1 -**  Se aprobă Regulamentul privind organizarea și desfășurarea concursului pentru promovarea grefierilor şi a altor categorii de personal care ocupă funcţii de specialitate în cadrul instanţelor judecătoreşti şi al parchetelor de pe lângă acestea la instanţele şi parchetele superioare, a concursului pentru promovarea în funcţii de conducere, precum și a examenului pentru promovarea din funcția de grefier cu studii medii în cea de grefier cu studii superioare, prevăzut în anexa care face parte integrantă din prezenta hotărâre.

**Art. 2 -** La data intrării în vigoare a prezentei hotărâri se abrogă:

a) Hotărârea Plenului Consiliului Superior al Magistraturii nr. 181/2007 pentru aprobarea Regulamentului privind organizarea și desfășurarea concursului ori examenului pentru definitivare în funcție, promovare în grade sau trepte profesionale superioare ori din funcția de grefier cu studii medii în cea de grefier cu studii superioare, în cadrul aceleiași instanțe sau aceluiași parchet, precum și în funcții de execuție a personalului auxiliar de specialitate la instanțe și parchete superioare, publicată în Monitorul Oficial al României, Partea I, nr. 251 din 16 aprilie 2007, cu modificările şi completările ulterioare;

b) Hotărârea Plenului Consiliului Superior al Magistraturii nr. 182/2007 pentru aprobarea Regulamentului privind organizarea și desfășurarea concursului de promovare în funcții de conducere a grefierilor, publicată în Monitorul Oficial al României, Partea I, nr. 253 din 16 aprilie 2007, cu modificările şi completările ulterioare.

**Art. 3 -** Prezenta hotărâre se publică în Monitorul Oficial al României, Partea I.

**Dată în Bucureşti, la data de …………………. 2024**

**Judecător Denisa-Angelica STĂNIȘOR**

**Preşedintele Consiliului Superior al Magistraturii**