PROIECT

**CONSILIUL SUPERIOR AL MAGISTRATURII**

**PLENUL**

**HOTĂRÂREA nr.**

**din ……………. 2024**

**pentru aprobarea Regulamentului privind organizarea şi desfăşurarea concursului pentru recrutarea grefierilor, a specialiştilor IT, a specialiştilor criminalişti, a tehnicienilor criminalişti, a agenţilor procedurali şi a şoferilor**

În temeiul dispoziţiilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii,

având în vedere dispoziţiile art. 32 alin. (2) din Legea nr. 11/2024 privind statutul grefierilor şi al altor categorii de personal care ocupă funcţii de specialitate în cadrul instanţelor judecătoreşti, al parchetelor de pe lângă acestea şi al Institutului Naţional de Expertize Criminalistice, cu …………..voturilor membrilor prezenți,

**PLENUL**

**CONSILIULUI SUPERIOR AL MAGISTRATURII**

**HOTĂRĂŞTE**

**Art. 1 -**  Se aprobă Regulamentul privind organizarea şi desfăşurarea concursului pentru recrutarea grefierilor, a specialiştilor IT, a specialiştilor criminalişti, a tehnicienilor criminalişti, a agenţilor procedurali şi a şoferilor.

**Art. 2 -** La data intrării în vigoare a prezentei hotărâri se abrogă:

a) Hotărârea Plenului Consiliului Superior al Magistraturii nr. 185/2007 pentru aprobarea Regulamentului privind modul de organizare şi desfăşurare a concursului pentru recrutarea grefierilor arhivari, a grefierilor registratori şi a personalului conex, publicată în Monitorul Oficial al României, Partea I, nr. 255 din 17 aprilie 2007, cu modificările şi completările ulterioare;

b) Hotărârea Plenului Consiliului Superior al Magistraturii nr. 184/2007 pentru aprobarea Regulamentului privind organizarea şi desfăşurarea a concursului pentru ocuparea posturilor vacante de grefieri informaticieni din cadrul instanţelor judecătoreşti şi parchetelor de pe lângă acestea, publicată în Monitorul Oficial, Partea I, nr. 253 din 16 aprilie 2007,  cu modificările şi completările ulterioare.

**Art. 3 -** Prezenta hotărâre se publică în Monitorul Oficial al României, Partea I.

**Dată în Bucureşti, la data de …………………. 2024**

**Judecător Denisa-Angelica STĂNIȘOR**

**Preşedintele Consiliului Superior al Magistraturii**